סונה ברגסטרם

קרל סונה דטלוף ברגסטרם (בשוודית: Karl Sune Detlof Bergström; 10 בינואר 1916 – 15 באוגוסט 2004) היה ביוכימאי שוודי, חתן פרס נובל לפיזיולוגיה או לרפואה לשנת 1982.

ביוגרפיה
נולד בסטוקהולם, בירת שוודיה. הוא למד במכון קרולינסקה וסיים אותו בשנת 1944.

בשנת 1965 נבחר כחבר האקדמיה המלכותית השוודית למדעים, וב-1983 נבחר לשמש כנשיאה.

בשנת 1975 הוענק לברגסטרם ולבנט סמואלסון פרס על שם לואיזה גרוס הורוביץ מטעם אוניברסיטת קולומביה. ב-1977 זכה בפרס לסקר יחד עם סמואלסון וג'ון ר. ויין.

בשנת 1982 זכה בפרס נובל לפיזיולוגיה או לרפואה, יחד עם סמואלסון וג'ון ר. ויין (אשר איתם גם זכה בפרס לסקר, ועם סמואלסון גם בפרס על שם לואיזה גרוס הורוביץ), על גילוייהם לגבי פרוסטגלנדינים.

בשנת 1985 מונה לחבר האקדמיה האפיפיורית למדעים.

נפטר ב-15 באוגוסט 2004. הותיר אחריו אישה (שנפטרה ב-2007) ושני ילדים, ביניהם, סוונטה פבו - גנטיקאי אבולוציוני שוודי, מן האבות המייסדים של תחום הפלאוגנטיקה, מוביל הפרויקט הבינלאומי למיפוי גנום האדם הניאנדרטלי, ושותף לגילויו של האדם הדניסובי. בנו זה אף הוא חתן פרס נובל לרפואה לשנת 2022.

קישורים חיצוניים

 
 

זוכי פרס נובל לפיזיולוגיה או לרפואה
זוכי פרס נובל שוודים
ביוכימאים שוודים
חברי האקדמיה המלכותית השוודית למדעים
חברי האקדמיה הצרפתית למדעים
שוודים חברי האקדמיה האמריקאית לאמנויות ולמדעים
סגל אוניברסיטת לונד
סגל מכון קרולינסקה
בוגרי מכון קרולינסקה
שוודים שנולדו ב-1916
שוודים שנפטרו ב-2004
זוכי פרס קרן גיירדנר הבינלאומי
זוכי פרס אלברט לסקר למחקר רפואי בסיסי